Foto: FAH

ZORAN MILANOVIĆ danas u podne je ispred sjedišta stranke u Zagrebu (Iblerov trg 9) dao izjavu za medije vezano za izlazak Velike Britanije iz Europske unije.



"Ta odluka je visila u zraku dugo vremena, donijeli su odluku na demokratski način. Odluku su donijeli pripadnici uglavnom stare generacije, što je demokratski. Mladi će morati živjeti s posljedicama te odluke. To ima veze s nama, ali ozbiljnije posljedice na našu stabilnost neće imati.

Tekst se nastavlja ispod oglasa

Ovo nije Pandorina kutija. Ne vidim opasnost da velike osnivačice krenu tim putem. Britanija je ušla kasnije od tih država, cijelo vrijeme je ona u svemu tome bio neka vrsta bijele vrane, nije se osjećala ugodna u svemu tome. Cameron i stranka su poginuli od vlastite paljbe.

I u Hrvatskoj će biti manjih zahtjeva za izlazak iz EU-a, ali Bože moj, to je demokracija", kazao je Milanović.

